Puskás itt él közöttünk
Pálfalvi Gábor gyõri rádiós újságíró, az MLSZ utánpótlás-bizottsága korábbi alelnökeként éveken át együtt dolgozhatott Puskás Ferenccel.
– Magyarországra való végleges visszatérésekor a szövetségben az utánpótlás felügyeletét bízták rá – emlékezik Pálfalvi Gábor. – Azon nyomban tapasztalhattuk a szókimondását. Vincze Géza, a Fradi akkori utánpótlásszakág-vezetõje kijelentette: felesleges 12–13 éves korban válogatott mérkõzést játszani. Puskás erre alaposan kiosztotta õt és visszakérdezett: „Miért sajnálod a gyermekektõl, hogy címeres mezben futballoznak?” Öcsi soha nem éreztette velünk, hogy õ a legismertebb magyar. Talán ezért is nem készültek rólunk közös képek, amit már nagyon sajnálok. Persze ezek nélkül is örökké itt él az emlékezetünkben, itt él közöttünk...